Uutisissa: Terrorin uhrit. Rauhaisa yhteisö pahuuden murskaamana.
Vangitut Hamas-terroristit kertasivat tappoaikeitaan.
Ja: Venäläisessä tasavallassa raivoisa väkijoukko jahtaa juutalaisia.
Lontoossa palestiinalaismieliset vaativat Israelin loppua.
Yhdysvalloissa opiskelijat tukevat Hamasia iskulausein.
Lisäksi: Merkitseekö "Amerikka ensin" Israel-vastaisuutta?
Huolestuttava suuntaus on syntymässä konservatismin piiriin.
KRISTILLISEN MAAILMAN UUTISET
Tervetuloa uutisten pariin. Olen Wendy Griffith.
Israelilaissotilaat taistelevat Hamasia vastaan Gazan maaperällä.
Yksi pääkohteista on Hamasin 500 kilometrin pituinen tunneliverkosto.
Israel kertoo vallanneensa Hamas-pesäkkeen Jabaliyassa.
Pesäke toimi lokakuun 7. päivän joukkomurhan koulutuskeskuksena.
Operaatio käsitti ilmaiskun ja maajoukkoja.
Useita terroristeja ja mm. yksi iskun pääsuunnittelijoista kuoli.
Siviilejä kuoli talojen sortuessa, kertoo gazalaissairaalan johtaja.
Israelin puolustusvoimat: "Hamas käyttää siviilejä ihmiskilpinä.
Kaikkien on käsketty poistua."
Israelin presidentti Isaac Herzog näytti USA:n ulkoministeri Blinkenille -
Israelin Gazaan pudottamia lentolehtisiä.
Pudotamme tällaisia lentolehtisiä, -
yli miljoona lentolehtistä Gazan asukkaille.
Olemme lähettäneet kuusi miljoonaa tekstiviestiä -
ja soittaneet neljä miljoonaa puhelua Gazan asukkaille -
ja kansainvälisen lain mukaan -
ja varoittaneet asukkaita etukäteen mm. Jabaliyan iskusta.
Kiintoisaa. Kollegani George Thomas on paikan päällä Israelissa.
Tällä viikolla hän kävi ulkomaisten toimittajien kanssa kibbutsilla, -
jossa Hamas järjesti verilöylyn. Tässä hänen raporttinsa Kfar Azasta.
Israelilla, Israelin maalla on kunnia, ja tuo kunnia on Jumala Kaikkivaltias.
Lokakuun 5. päivänä, kaksi päivää ennen Hamasin hyökkäystä.
Tervetuloa Sha'ar HaNegevin kuntaan! Toivottavasti nähdään ensi vuonnakin.
Yli 600 kristittyä 50 maasta vieraili Etelä-Israelissa -
lähellä Gazan rajaa.
Kunnanjohtaja Ofir Libstein toivotti kristityt tervetulleeksi.
Lupaan tehdä kaikkeni varjellakseni Israelin maata ja tätä aluetta -
ja vahvistaakseni sitä alati.
On mahtavaa nähdä teitä kaikkialta maailmasta -
katselemassa tätä kaunista paikkaa.
Kaksi vuorokautta myöhemmin 50-vuotias kunnanjohtaja, -
joka asui Kfar Azan kibbutsilla kolmen kilometrin päässä Gazasta, -
heräsi kovaan ammuskeluun.
Lokakuun 7. päivän aamuna Ofir juoksi alas näitä portaita.
Hän kuuli ammuskelua ulkoa eikä tiennyt, mitä on meneillään.
Hän tuli tälle kadulle, joka on kibbutsin pääväyliä.
Sitten hän kohtasi Hamas-taistelijan.
Häntä ammuttiin, ja hän kuoli tässä näin.
David Parsons ICEJ:stä menetti läheisen ystävän sinä päivänä.
Ofir oli ICEJ:n hyvä ystävä. Tuntuu epätodelliselta.
Olimme täällä kaksi päivää aiemmin. Tämä tulee lähelle.
Kfar Azaan tuli sinä aamuna 70 Hamas-taistelijaa.
He kulkivat talosta taloon.
Tehtävänä oli vain tappaa.
Omar Abu Rusha, Hamasin laivaston erikoissotilas, -
osallistui tiettävästi siviilien teurastukseen Kfar Azassa.
Käsky ei ollut siepata vaan tappaa.
Oliko käsky tappaa kaikki, jotka kohtaatte?
Tappaa kaikki, jotka näemme, ja palata.
Miehet, naiset ja lapset. Kaikkiko? - Niin.
Kartalla näkyy tarkalleen, missä Rusha ja tovereineen -
murhasivat 58 asukasta, mukaan lukien 40 lasta.
Hamas otti myös 17 panttivankia.
Radikaalit muslimit rakastavat kuolemaa, me elämää, sanotaan.
Golda Meir sanoi: "Sota loppuu, -
kun he alkavat rakastaa lapsiaan enemmän kuin he vihaavat meitä."
Knesset-jäsen Sharren Haskel esitteli medialle Kfar Azan kibbutsia -
liki kuukausi kammottavien hyökkäysten jälkeen.
Aika on ikään kuin pysähtynyt. Kaikki on jätetty silleen.
Jokaisessa kodissa näkyy tuhon jälkiä.
Ikkunat riekaleina. Huonekaluja ja vaatteita leviteltyinä ympäriinsä.
Näkymä on kuin kauhuelokuvasta. Tämä on uskomatonta.
Tämä on pala Hamasin raketista.
Majuri Diamond Israelin puolustusvoimista IDF:stä kertoo, -
että terroristien vallattua kibbutsin sadat gazalaiset tulivat rajan yli.
Näette vaatteita leviteltyinä.
Tämä ei ole IDF:n vaan Hamasin tekosia.
Gazalaiset tulivat tänne ja alkoivat koluta taloja -
ja ryöstivät kaiken, mikä irti lähti.
Ja sitten tuntuu haju, -
joka leijailee ilmassa vielä monta viikkoa myöhemmin.
Täällä tulee heti vastaan kuoleman haju.
Lattialla ja sohvalla on yhä verta.
Luodinreikiä on satoja.
Nämä näyttävät tulleen pienikaliiberisista aseista -
ja nämä selvästi paljon isokaliiberisemmista.
Raporttien mukaan moniin kibbutsin taloista -
iskettiin rakettitoimisilla singoilla.
Sellaisissa tilanteissa, kun Hamas ei saanut asukkaita ulos kodeistaan, -
kodit sytytettiin palamaan.
Kunnanjohtaja monien muiden kibbutsilaisten tavoin -
olivat vuosikausien ajan järjestäneet erilaisia rauhanhankkeita yli rajan.
Monet asukkaat tällä kibbutsilla pyrkivät aktiivisesti -
parantamaan israelilaisten ja palestiinalaisten elämää.
Heidät perheineen murhattiin täällä kotiensa edustoilla.
Jotkut poltettiin elävältä kotiensa mukana.
Hamas poltti ja murhasi ihmisiä, joilla oli tällainen näky.
ICEJ on ollut mukana rakentamassa Etelä-Israeliin yli 200 pommisuojaa.
Parsons sanoo, että työ jatkuu sodasta huolimatta.
Autamme yhteisöjä jälleenrakentamisessa.
Olemme jo yli kymmenen vuoden ajan olleet mukana -
tuomassa pommisuojia ja palokalustoa.
Seisomme Israelin rinnalla entistä lujemmin -
ja autamme rajakyliä jälleenrakentamisessa.
George Thomas liittyy seuraamme Jerusalemista.
Toit meille ensikäden raportin näistä kammottavista tapahtumista Israelista.
Hamas yllätti hyökkäyksillään 7. lokakuuta yli 20 kaupunkia ja kylää.
Yrittävätkö asukkaat palata tuhottuihin koteihinsa?
Osa yrittää.
Tapasin vuorokausi sitten miehen nimeltään Rami Gold.
Hän asui Be'erin kibbutsilla. Hän on asunut siellä 35 vuotta.
Tapasin hänet siis aivan hiljattain.
Hän ja muutama muu ovat alkaneet palata.
He raivaavat kotejaan ja yrittävät pelastaa mitä voivat.
Sota on käynnissä, mutta Rami Gold on valmis menemään eteenpäin -
ja jälleenrakentamaan merkiksi Hamasille ja muulle maailmalle.
Voin kuvitella, että työtä on paljon.
Olet ollut yhteydessä palestiinalaiskristittyihin Gazassa.
Mikä on heidän tilanteensa juuri nyt?
Pitää paikkansa. Olin viime yönä yhteydessä kristittyjen johtajaan, -
jolla on yhteyksiä Gazaan.
Emme saaneet käyttöömme puhelua, mutta hän kirjoitti näin: -
"'Olemme vahvoja uskossa. Pommitustenkin keskellä -
ylistämme Herraa Jeesusta.'
Tilanne on hirvittävä, mutta heillä on sisäinen rauha.
Lapsille järjestetään toimintaa, jotta he kestäisivät kammottavan tilanteen.
Kristityt perheet auttavat toinen toistaan -
ja jakavat jäljellä olevaa ruokaa, vettä ja lääkkeitä."
IDF saartaa yhä Gazan kaupunkia. Ratkaisevat taistelut käydään siellä.
Lähteeni mukaan kristityt ovat hakeneet suojaa kahdesta kirkosta -
kaistaleen pohjoisosissa. Muistetaan heitä erityisrukouksin.
Miten voimme muutoin rukoilla tilanteen puolesta?
Muistetaan Israelin johtajia.
Heidän pitää tehdä tärkeitä päätöksiä monesti salamannopeasti.
Muistetaan Israelin sotilaita, joilla on edessään erittäin vaikea tehtävä.
Mutta muistetaan myös Gazassa olevia kristittyjä -
ja tuhansia viattomia siviilejä, jotka ovat jääneet sodan jalkoihin, -
ei Israelin vaan Hamasin takia.
Hamas asettaa heidät todella suureen vaaraan -
ja käyttää heitä käytännöllisesti katsoen ihmiskilpinä.
Ankkuriparini ja ystäväni George Thomas Jerusalemista.
Muistamme sinuakin rukouksin. - Kiitos.
Tulossa: Antisemitismin kasvu maailmalla.
Kampukset Yhdysvalloissa toimivat kasvualustoina -
Israelin ja juutalaisten vastaiselle ääriajattelulle.
Lähde kohti rauhaa ja täyteyttä. Löydä toivo yksin Kristuksessa -
mullistavasta viisaudesta, -
jota Pat Robertsonin klassikkokirja "Ten Laws for Success" tarjoaa.
Saavuta tarkoitus ja tyytyväisyys -
tutkimalla askeleita ohjaavia periaatteita.
Opi menestyvää ja merkityksekästä elämää -
ja tuo siunauksia ja yhteyttä perheeseesi.
Paketissa on kovakantisena kirja "Ten Laws for Success", -
opetukseen liittyvä työkirja -
sekä pääsykoodi äänikirjaan.
Saat paketin kiitoksena, kun liityt CBN-kumppaniksi.
Tartu mahdollisuuteen rikastaa matkaasi ja valjastaa potentiaalisi.
Soita ruudun numeroon tai rekisteröidy kotisivuillamme.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Seuraa uutisia päivän mittaan eri julkaisualustoillamme.
Hei taas. Hamasia vastaan käytävän sodan seurauksena -
antisemitismi lisääntyy maailmalla.
Venäjällä Dagestanissa väkijoukko tunkeutui lentokentälle, -
jonne laskeutui kone Tel Avivista. Väkijoukko jahtasi juutalaisia -
ja ryntäsi kiitotielle asti piirittämään konetta.
Dagestanin päärabbin mukaan -
tasavallan 400 juutalaisperhettä voidaan joutua evakuoimaan.
Lontoossa kymmenettuhannet palestiinalaismieliset täyttivät kadut.
Juutalaiset pelkäävät enemmän kuin kertaakaan sitten maailmansotien, -
sanoo maan päärabbi.
Rabbi Abraham Cooper Simon Wiesenthal -keskuksesta: -
"Nyt on aika vastustaa pahuutta."
Hamas osoitti karmealla tavalla -
murhaamalla ja silpomalla viattomia ihmisiä -
Simhat Tora -päivänä, -
että maailmassa on absoluuttista pahuutta.
Jokaisen sukupolven on päätettävä, taisteleeko sen kukistamiseksi -
vai seuraako vain vierestä ja toivoo parasta.
Natsien holokaustista tulee oppia se, että sivustaseuraajia ei ole.
Joko taistelet pahaa vastaan tai pahuus nielaisee sinut.
Aamen. Yhdysvalloissa antisemitistiset tapaukset -
ovat lisääntyneet hurjasti Hamasin hyökkäyksen jälkeen.
ADL-järjestön julkaiseman tiedon mukaan -
kahtena hyökkäystä seuranneena viikkona tapauksia oli 312.
Vastaavalla jaksolla viime vuonna niitä oli 64.
Häirintä, ilkivalta ja päällekarkaukset lisääntyivät 388 prosenttia -
verrattuna vastaavaan aikaan viime vuonna.
Valtaosa tuosta vihasta näkyy ympäri Amerikkaa collegekampuksilla, -
joissa on juhlittu Hamasin julmuuksia.
Se paljastaa yliopistoihin syvään juurtuneen antisemitismin. Dale Hurd.
Hamasin kammottavan hyökkäyksen jälkeen -
Wisconsin―Madisonin opiskelijat ylistivät hyökkääjiä.
Kunnia marttyyreille! - Kunnia viattomille!
Cornellin professori Rickford kutsui tappamisia riemastuttaviksi.
Riemastuttavaa, energisoivaa.
Stanfordin opettaja erotettiin, -
kun hänen kerrottiin pakottaneen juutalaisoppilaat nurkkaan -
ja kutsuneen heitä kolonialisteiksi.
Monet korkeakoulut ovat sallineet, jopa edistäneet, -
Hamas-mielistä juutalaisvastaista vihaa vuosikymmenien ajan.
Nyt nähdään, mihin se on johtanut.
Tohtori Zachary Marschall, Campus Reform -päätoimittaja: -
Nyt nähdään, mitä tapahtuu, kun kaksi aktivistisukupolvea -
on pitänyt collegen luokkahuoneita indoktrinointileireinä, -
jossa he vasemmistoideologia ja Israel-kritiikki verhonaan -
kasvattavat antisemitismiä.
Israelin boikotoimista ajavan BDS-liikkeen -
on annettu kukoistaa maanlaajuisesti kampuksilla.
Se käyttää "Joelta mereen" -iskulausetta -
eli vaatii Israelin tuhoamista.
Joelta merelle Palestiina on oleva vapaa.
Heti hyökkäyksen jälkeen liikkeen sivuilla julkaistiin -
sittemmin poistettu vetoomus, -
jossa ylistettiin teurastusta "sankarillisena" ja "oikeutettuna".
Tämä on paitsi moraalin ja älyn häviö ja skandaali -
myös strateginen uhka kansalaisillemme.
Dexter Van Zile Lähi-idän foorumista: -
"Hamasin terrori-isku on viimein paljastanut -
BDS:n todellisen tavoitteen, joka on Israelin valtion tuho."
Se ei yllättänyt, ja hyökkäys 7. lokakuuta paljasti sen.
Tuemme intifadaa.
BDS-liikkeen suurin opiskelijajärjestö on "Oikeutta Palestiinalle", SJP.
Iskujen jälkeen Bostonin yliopiston SJP kirjoitti: "Voitto on meidän."
Yliopistot, kuten Harvard, ovat nolosti menettäneet lahjoituksia -
Hamas-tuen takia. Pitkän linjan demokraatti Ezekiel Emanuel -
laati New York Times -lehteen mielipidekirjoituksen, -
"Liberaalin koulutuksen moraalipuutos."
Kauhistuttavaa ja surullista, että yli tuhannen ihmisen piti kuolla, -
jotta ihmiset heräävät totalitaarisille voimille, -
jotka uhkuvat murhanhimoa kampuksilla, mutta niin se vain meni.
Vapaa Palestiina!
Dale Hurd, CBN News.
Tulossa: Tarkoittaako "Amerikka ensin" Israel-vastaisuutta?
Konservatismin piirissä muhii äärinäkemyksiä.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Hanki CBN:n "Ten Laws for Success".
Mukana Pat Robertsonin tunnettu kirja ja uusi työkirja.
Opetus antaa työkalut elämään jumalisella tarkoituksella ja voimalla.
Opit harjoittamaan mullistavia periaatteita, -
kuten käytön, muutoksen ja vastuun lakeja.
Ota Jumalan valtakunnan lait käyttöön elämässäsi.
Hanki paketti tänään.
Hei taas. Antisemitismiä on dokumentoitu esiintyvän -
Amerikan kampuksilla ja vasemmistossa.
Nyt juutalaisvihaa on alkanut nousta myös konservatiivisissa piireissä.
Politiikan toimittaja David Brody jatkaa.
"Amerikka ensin" -liike määritellään trumpilaiseksi MAGA-filosofiaksi.
Liikkeessä on tiukka sodanvastainen eristäytymistä kannattava siipi, -
jonka oppi-isä on entinen presidenttiehdokas Ron Paul.
Miksi automaattisesti lähetämme lapsiamme ja rahaa Israeliin?
Uskon, että he kykenevät huolehtimaan itse itsestään.
Nykyään retoriikka on hyvin Israel- ja juutalaisvastaista.
Sitä ajavat radikaalit, joilla on paljon someseuraajia.
Jackson Hinkle kirjoitti: "Verorahojasi lähetetään Israeliin, -
jotta se voi pudottaa pommeja palestiinalaissiviilien niskaan."
Stew Peters kirjoittaa: "Israel pommittaa kirkkoja.
He ovat isästään, perkeleestä."
Holokaustin kieltäjä Nick Fuentes, joka on vieraillut Mar-a-Lagossa, -
kannattaa "Israel viimeiseksi" -ajatusta.
Se on vastenmielinen ja paha hallinto, -
jota johtaa juutalaisvaltio, -
joka on syyllistymässä kenties vuosisadan pahimpiin julmuuksiin.
Haastan kaikkia kristittyjä ja katolisia ja "Amerikka ensin" -porukkaa -
rukoilemaan gazalaisten puolesta ja puhumaan Gazan joukkomurhasta.
Juutalaisvastainen retoriikka ei ole "Amerikka ensin" -liikkeen valtavirtaa.
Valtaosa tukee Israelia, vaikkakin yksi eturivin ryhmä ui vastavirtaan.
Turning Point USA:ssa vaikuttava Lauren Chen -
kutsui Fuentesin kommentteja tasapainoisemmiksi ja järkevämmiksi -
kuin koko poliittisen luokan näkemykset.
Perustaja Charlie Kirk nostatti kulmakarvoja vihjailemalla, -
että Israel saattoi olla osavastuussa.
En väitä, että Netanjahu tiesi tai että oli tiedustelutietoa, -
mutta pitää kysyä. Käskettiinkö olla toimimatta?
Kuusi tuntia. En usko. Israel on New Jerseyn kokoinen.
Helikopterimatka Jerusalemista Gazan rajalle kestää 45 minuuttia.
Juutalaisten tappamisia livestriimattiin.
Sanoiko joku hallinnossa: "Odottakaa"?
Sitä on perusteltua kysyä.
Konservatiivi Erick Erickson vastasi -
artikkelilla "Miksi TPUSA ajaa antisemitismiä": -
"Turning Point USA:n johtaja vihjailee, että Israelin johtaja -
salli tietoisesti joukkomurhan... ja työntekijät edistävät antisemiittejä."
Eristäytyvä sodanvastainen siipi sanoo, -
että sokean Israel-tuen kyseen- alaistaminen ei ole antisemitismiä.
He näkevät sen epäluottamuksena hallintoa kohtaan.
Yhdysvallat on tukenut Israelin sotateollisuutta -
Israelin perustamisesta asti.
Heille ei pitäisi lähettää rahaa pommeihin, aseisiin ja sellaiseen.
Meillä on ongelmia omalla rajalla. Ne pitäisi korjata ensin.
Suosittu konservatiivi Candace Owens myötäilee: -
"Amerikan pitäisi ensisijaisesti puolustaa omia rajojaan, -
ei muiden maiden rajoja.
Yksikään maa, jota tuemme taloudellisesti, -
ei ole tarjonnut apua etelärajamme puolustamisessa, -
joten tehtävämme ei ole puolustaa niiden rajoja."
Osa näkee sen Israel-vastaisena, -
mutta liikkeen jäsenet liikkeen nimen mukaisena.
Esimerkiksi Tucker Carlson kysyi konservatiiviselta Ben Shapirolta, -
mikseivät Amerikan huumekuolemat herätä samanlaista tyrmistystä.
Siitä juutalainen Shapiro kimpaantui.
Kukaan ei piikitä keneenkään, niin että tämä saa yliannostuksen ja kuolee.
Sitä ei voi verrata siihen, että terroristi murtautuu kotiisi, -
murhaa lapsesi vuoteisiinsa ja raahaa vaimosi raiskattavaksi Gazaan.
Se ei ole sama asia.
Jos esittää sellaista, se on moraalittomuutta ja idiotismia.
Demokraateilla on omat ongelmansa antisemitismin suhteen, -
mutta konservatiivienkin piireissä on ongelmallisia Israel-näkemyksiä.
David Brody, Washington.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Jumala alkoi antaa minulle periaatteita, -
jotka kerron tässä kirjassa.
Pat Robertsonin työ kosketti miljoonia ihmisiä.
Hänen perintönsä koulutuksessa, mediassa ja avustustyössä on valtaisa.
Nyt voit saada hänen viisautensa.
"Ten Laws for Success" on suunnitelma saavutuksiin, täyteyteen -
ja Jumalan lapsen korkeimman kutsun arvoiseen perintöön.
Paketissa on kovakantinen "Ten Laws for Success" -kirja, -
työkirja ja äänikirja, -
jonka lukija on Andrew Knox Klubi 700:sta.
Jos joku haluaa ihmeen, hänen on oltava ehdottoman varma -
Jumalan voimasta, hyvyydestä ja kyvystä tehdä se, mitä Hän lupaa.
Aloita perinnön rakentaminen hankkimalla tuote tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lopuksi: Sodan kiihtyessä Israelissa texasilaisjärjestö ruokkii nälkäisiä.
Texas Baptist Men -ryhmä valmistaa aterioita -
lähetettäväksi Israeliin sodan uhreille ja terveysalan työntekijöille.
Aterioita valmistuu tuhansia päivittäin.
Kiitos seurasta!
Ensi viikkoon, koko tiimin puolesta näkemiin ja Jumalan siunausta!
Suomennos: Marianne Tenetz